Jaunimo olimpinės žaidynės

Jaunimo olimpinės žaidynės – kas ketverius metus vykstančios tarptautinės jaunimo įvairaus sporto varžybos. Pagal jaunimo olimpinių žaidynių reglamentą, jose varžytis gali jaunuoliai nuo keturiolikos iki aštuoniolikos metų amžiaus.www.usatoday.com/ Žaidynių idėją 2001 m. pristatė tarptautinio olimpinio komiteto naujas prezidentas Jacques Rogge.news.bbc.co.uk. 2007 m. liepos 6 d. Gvatemalos mieste vykusiame 119-ajame TOK susitikime buvo patvirtintas jaunimo olimpinių žaidynių įkūrimas.

Pagal nustatytą reglamentą, žaidynės skirstomas į vasaros ir žiemos sporto varžybas. Tiek vasaros, tiek žiemos žaidynės trunka po dvylika dienų. Pirmosios vasaros žaidynės surengtos 2010 m. Singapūre, o žiemos 2012 m. Insbruke, Austrijoje.

Nors žiemos žaidynėse sporto šakos išlieka įprastos kaip ir didžiosiose olimpinėse žaidynėse, vasaros sporto varžybose rengiamos kelios alternatyviai pakeistos įprastos sporto šakos (pvz., gatvės krepšinis, paplūdimio imtynės).

 Žaidynės 
Vasaros   Žiemos  MetaiNr.VietaMetaiNr.Vieta 2010I2012I Insbrukas 2014II Nankinas2016II Lilehameris 2018III Buenos Airės2020III Lozana2024IV Kangvono 2026IV Dakaras

 Sporto šakos 
Vasaros

 Šuoliai į vandenį
 Plaukimas
 Šaudymas iš lanko
 Lengvoji atletika
 Badmintonas
 Krepšinis (gatvės)
 Boksas
 Kanojų sportas
 BMX
 Dviračių sportas (kalnų)
 Žirgų sportas (šokinėjimo rungtys)
 Fechtavimasis
 Žolės riedulys
 Futbolas
 Gimnastika (tramplyno/ritminė/artistinė)
 Rankinis
 Dziudo
 Modernioji penkiakovė
 Irklavimas
 Buriavimas
 Šaudymas
 Stalo tenisas
 Taekvondo
 Tenisas
 Triatlonas
 Tinklinis (uždarų patalpų)
 Sunkioji atletika
 Imtynės (paplūdimio/uždarų patalpų)

Žiemos

 Kalnų slidinėjimas
 Biatlonas
 Bobslėjus
 Slidinėjimo lenktynės
 Akmenslydis
 Dailusis čiuožimas
 Akrobatinis slidinėjimas
 Ledo ritulys
 Rogučių sportas
 Šiaurės dvikovė
 Greitasis čiuožimas
 Greitasis čiuožimas trumpuoju taku
 Skeletonas
 Šuoliai su slidėmis
 Snieglenčių sportas

 Išnašos 

 Nuorodos 
 Jaunimo olimpinių žaidynių oficiali svetainė